ສະມາຊິກ ສະພາສູງ ພັກເດໂມແຄຣັດ ກຽມຮ່າງກົດໝາຍ ຄວບຄຸມການຊື້ປືນ
ພວກທ່ານ ໄດ້ຮຽກຮ້ອງໃຫ້ ອຸດຕັນຊ່ອງຫວ່າງ ທີ່ອະນຸຍາດ ໃຫ້ພວກຜູ້ຊື້ ສາມາດຊື້ປືນໄດ້ ທາງອິນເຕີແນັດ ແລະບ່ອນໂຊປືນ ໂດຍບໍ່ຕ້ອງກວດປະຫວັດ.
ບັນດາສະມາຊິກສະພາສູງສັງກັດພັກເດໂມແຄຣັດພວມກະກຽມ ຮ່າງກົດໝາຍສະບັບນຶ່ງເພື່ອຮັບມືກັບການກໍ່ຄວາມຮຸນແຮງດ້ວຍ ອາວຸດປືນລຸນຫຼັງການຍິງສັງຫານ ໃນສັບປະດາແລ້ວ ທີ່ວິທະຍາ ໄລຊຸມຊົນໃນລັດ Oregon ທີ່ກອງປະຊຸມຖະແຫຼງຂ່າວໃນວັນພະຫັດວານນີ້ພວກຜູ້ນຳຂອງ ພັກເດໂມແຄຣັດຮຽກຮ້ອງໃຫ້ອຸດຕັນຊ່ອງຫວ່າງທີ່ອະນຸຍາດໃຫ້ ຜູ້ຊື້ສາມາດຊື້ປືນໄດ້ທາງອິນເຕີແນັດແລະຢູ່ບ່ອນສະແດງອາວຸດ ປືນໂດຍບໍ່ຕ້ອງມີການກວດກາປະຫວັດ ສະມາຊິກສະພາສູງ Richard Bluimenthal ທີ່ສັງກັດພັກເດໂມ ແຄຣັດຈາກ ລັດ Connecticut ກ່າວວ່າ “ພວກເຄາະຮ້າຍແລະຄອບຄົວເຂົາເຈົ້າຄວນຈະ ໄດ້ຮັບດີກວ່າລັດຖະສະພາທີ່ບໍ່ໃຫ້ຄວາມສົນໃຈແລະລໍຖ້າແຕ່ໂສກນາດຕະກຳຄັ້ງຕໍ່ໄປຈະ ເກີດຂຶ້ນ ” ຂໍ້ສະເໜີນີ້ຍັງຈະຮຽກຮ້ອງໃຫ້ມີການປັບປຸງຕື່ມຂຶ້ນກ່ຽວກັບລະບົບການກວດປະຫວັດເພື່ອ ໃຫ້ມີການຄັດເລືອກກັ່ນກອງດີຂຶ້ນກວ່າເກົ່າພວກທີ່ຖືກຂັດຂວາງບໍ່ໃຫ້ມີປືນແລະຫ້າມບໍ່ໃຫ້ ມີການຂາຍປືນແກ່ພວກທີ່ຖືກພົບເຫັນວ່າມີຄວາມຜິດໃນການກະທຳທີ່ບໍ່ດີຕໍ່ຄອບຄົວແລະ ລູກເຕົ້າ ທ່ານ Tim Kaine ສະມາຊິກສະພາສູງພັກເດໂມແຄຣັດຈາກລັດເວີຈີເນຍກ່າວວ່າ “ລະບົບ ການກວດປະຫວັດທີ່ດີຂຶ້ນເທົ່າໃດ ຍິ່ງຈະເຮັດໃຫ້ຜູ້ຄົນ ມີຄວາມປອດໄພຫຼາຍຂຶ້ນເທົ່ານັ້ນ ນີ້ຄວນເປັນເລື້ອງທີ່ງ່າຍໆ ມະຫາຊົນອາເມຣິກັນ ໃຫ້ການສະໜັບສະໜຸນຢ່າງຖ້ວມລົ້ນ ຕໍ່ ການກວດປະຫວັດ ເຈົ້າຂອງປືນຄືກັນກັບຂ້າພະເຈົ້ານີ້ ໃຫ້ການສະໜັບສະໜຸນຢ່າງຖ້ວມ ລົ້ນຕໍ່ການກວດປະຫວັດ ” ນອກນັ້ນແລ້ວ ພັກເດໂມແຄຣັດຍັງຊອກຫາຊ່ອງທາງເພື່ອຈະຍຸດຕິການໃຫ້ຜູ້ອື່ນຊື້ປືນໃຫ້ ເພື່ອຫຼີກລ່ຽງ ການຈຳກັດທາງດ້ານກົດໝາຍ ພວກເຂົາເຈົ້າ ຍັງຕ້ອງການ ຢາກໃຫ້ມີການ ຄວບຄຸມການລັກລອບຄ້າປືນທີ່ເຄັ່ງຄັດຂຶ້ນກວ່າເກົ່າ ສ່ວນສະມາຊິກສະພາສູງ Chuck Schumer ສັງກັດພັກເດໂມແຄຣັດ ຈາກລັດນິວຢອກ ກ່າວວ່າ “ພວກເຮົາໄດ້ເລືອກເອົາຫຼັກການທີ່ມີປະສິດທິຜົນທີ່ຈະຊ່ອຍປົກປັກຮັກສາຊີວິດ ຂອງຫຼາຍພັນຄົນ ແຕ່ໃນຂະນະດຽວກັນ ຫຼັກການເຫຼົ່ານີ້ ບໍ່ໄດ້ສົ່ງຜົນກະທົບ ຕໍ່ສິດທິຂອງ ເຈົ້າຂອງປືນທີ່ຖືກຕ້ອງຕາມກົດໝາຍ ”